Mediji u Africi i Aziji, vjerovali ili ne, vrlo često se bave hrvatskom predsjednicom Kolindom Grabar-Kitarović, ali ne izvještavaju o njenim političkim aktivnostima, već o njenom izgledu, slikama na Instagramu i Facebooku!



Našom predsjednicom posebno su fascinirani u arapskom svijetu. Tako je alžirska nacionalna TV postaja napravila prilog o tome kako je hrvatska predsjednica ličila svoj stan u boju breskve. Čudili su se kako, eto, šefica jedne države drži valjak pun piture i boji zidove.



Drugi mediji, pak, pišu o njenim neobičnim aktivnostima i osebujnim kombinacijama u kojima dočekuje druge kolege šefove država i vlada. Komentira se njena pojava, odijevanje, plava kosa...



Veliki medijski prostor u Aziji i Africi donio joj je i stotine novih obožavatelja na Instagramu i Facebooku, pa su ispod njenih slika deseci komentara na arapskom jeziku.